ddrg/super_eurlex huggingface dataset:
Uredba Komisije (ES) št. 2154/96

z dne 11. novembra 1996

o nekaterih prehodnih ukrepih, potrebnih za izvedbo Sporazuma o kmetijstvu Urugvajskega kroga

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo Komisije (ES) št. 923/96 [2] in zlasti člena 13 Uredbe, in ustreznih določb drugih uredb o skupni ureditvi kmetijskih trgov,

ker druga alinea člena 20(3)(b) Uredbe Komisije (EGS) št. 3665/87 z dne 27. novembra 1987 določitvi skupnih podrobnih pravil za izvajanje sistema izvoznih nadomestil za kmetijske proizvode [3], kakor je bila nazadnje spremenjena z Uredbo (ES) št. 1384/95 [4], določa, da je v primeru diferenciranih nadomestil, če namembni kraj, naveden na izvoznem dovoljenju, ni upoštevan in, če je stopnja nadomestila, ki ustreza dejanskemu namembnemu kraju, nižja od stopnje nadomestila, navedene na dovoljenju, potrebno nadomestilo znižati za 20 % razlike med tem nadomestilom in nadomestilom, navedenim na dovoljenju; ker velja ta določba za izvozne deklaracije, sprejete 1. julija 1985 ali po tem datumu; ker je bilo znižanje uvedeno zaradi zagotovitve, da se upoštevajo omejitve količin in vrednosti iz sporazumov o kmetijstvu Urugvajskega kroga;

ker zaradi preprečevanja motenj v trgovini in za zagotovitev mirnega prehoda od pravil, ki so veljala pred 1. julijem 1995, na nova pravila GATT, Uredba Komisije (ES) št. 974/95 [5] predvideva, da se pred 1. julijem 1995 izdana izvozna dovoljenja lahko uporabijo po tem datumu; ker se ta dovoljenja ne zavedejo pod novimi pravili GATT; za ta dovoljenja torej izrecno ne velja 20 % znižanje, ki začne veljati 1. julija 1995;

ker so ukrepi, predvideni s to uredbo, v skladu z mnenjem vseh zadevnih upravljalnih odborov,

SPREJELA NASLEDNJO UREDBO:

Člen 1

Ob vložitvi zahtevka zainteresirane stranke najpozneje eno leto po objavi te Uredbe, se 20 % znižanje, določeno v drugi alinei člena 20(3)(b) Uredbe (EGS) št. 3665/87, ne uporablja za izvoze, izvršene z izvoznimi dovoljenji, izdanimi v skladu z Uredbo (ES) št. 974/95.

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od 1. julija 1995 dalje.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. novembra 1996

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 126, 24.5.1996, str. 37.

[3] UL L 351, 14.12.1987, str. 1.

[4] UL L 134, 20.6.1995, str. 14.

[5] UL L 97, 29.4.1995, str. 66.

--------------------------------------------------
Uredba Komisije (ES) št. 2491/96

z dne 23. decembra 1996

o spremembi Uredbe (EGS) št. 2658/87 o tarifni in statistični nomenklaturi ter skupni carinski tarifi

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo Komisije (ES) št. 1734/96 [2] in zlasti člena 9 Uredbe,

ker Uredba Komisije (ES) št. 2564/95 [3] določa ukrepe v zvezi z uvrstitvijo izdelkov, ki vključujejo pogon CD-ROM in sistem za reprodukcijo zvoka in slike na računalniku ("multimedia"), v kombinirano nomenklaturo;

ker je Uredba Komisije (ES) št. 3009/95 z dne 22. decembra 1995 o spremembi Priloge I k Uredbi Sveta (EGS) št. 2658/87 [4], s 1. januarjem 1996 uveljavila spremembe nomenklature harmoniziranega sistema z vidika priporočila Sveta za carinsko sodelovanje z dne 6. julija 1993; ker spremembe nomenklature harmoniziranega sistema vključujejo vnos nove opombe 5(D) v Poglavje 84, ki potencialno vpliva na uvrščanje določenih izdelkov, ki bi lahko služili kot pomnilniki za naprave za avtomatsko obdelavo podatkov, medtem ko izvajajo sočasno eno ali več funkcij;

ker se pri uporabi opombe 5(E) poglavja lahko izkaže, da je težko razlikovati med CD-ji, ki izvajajo določeno funkcijo, razen obdelave podatkov, in tistimi, ki so zasnovani za predvajanje CD-ROM-ov, avdio CD-jev in foto CD-jev, ki pa so kljub temu pomnilne enote v smislu opombe 5(D);

ker bi bilo treba zaradi enotne uporabe kombinirane nomenklature razjasniti obseg pojma "optični diski"; ker bi bilo treba zaradi tega vstaviti dodatno opombo v Poglavje 84 kombinirane nomenklature; ker bi bilo treba skladno s tem spremeniti Uredbo (EGS) št. 2658/87;

ker ta uredba zajema izdelke, navedene v točki 2 in 3 preglednice, ki je priložena Uredbi (ES) št. 2564/95;

ker so ukrepi, predvideni s to uredbo, v skladu z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

V Poglavje 84 kombinirane nomenklature, priložene k Uredbi (EGS) št. 2658/87, se vstavi naslednja dodatna opomba:

"2. Podštevilka 84717051 se uporablja tudi za pogone CD-ROM-ov, ki so pomnilniki za naprave za avtomatsko obdelavo podatkov, ki jih sestavljajo pogonske enote, zasnovane za pridobivanje signalov s CD-ROM-ov, avdio CD-jev in foto CD-jev in opremljene z vtičem za slušalke, gumbom za uravnavanje glasnosti ali gumbom za zagon/izklop."

Člen 2

Točki 2 in 3 preglednice, ki je priložena Uredbi (ES) št. 2564/95, se razveljavita.

Člen 3

Ta uredba začne veljati tretji dan po objavi v Uradnem listu Evropskih skupnosti.

Uporabljati se začne 1. januarja 1997.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 1996

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 238, 19.9.1996, str. 1.

[3] UL L 262, 1.11.1995, str. 25.

[4] UL L 319, 30.12.1995, str. 1.

--------------------------------------------------
UREDBA KOMISIJE (EC) št. 2067/96

z dne 29. oktobra 1996

o spremembi Uredbe (EC) št. 1000/96 o nekaterih standardih trženja za perutninsko meso

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EC) št. 1906/90 z dne 26. junija 1990 o nekaterih standardih trženja za perutnino [1], kakor je bila nazadnje spremenjena z Uredbo (EC) št. 3204/93 [2] in zlasti člena 9 Uredbe,

ker Uredba Komisije (EEC) št. 1538/91 z dne 5. junija 1991 uvaja podrobna pravila za izvajanje Uredbe Sveta (EEC) št. 1906/90 o nekaterih standardih trženja za perutnino [3], kakor je bila nazadnje spremenjena z Uredbo (EC) št. 1000/96 [4] o opredelitvi kopuna in ustreznih proizvodnih kriterijih; ker je treba v prehodnem obdobju uporabiti novo opredelitev, ki upošteva interese določenih proizvajalcev v tržnem obdobju ob koncu leta;

ker so ukrepi, predvideni v tej Odločbi, skladni z mnenjem Upravljalnega Odbora za perutninsko meso in jajca,

SPREJELA NASLEDNJO UREDBO:

Člen 1

Člen 2 Uredbe (EC) št. 1000/96 se zamenja z:

"Člen 2

Ta Uredba začne veljati sedmi dan po objavi v Uradnem listu Evropskih

skupnosti.

Uporablja se od 1. marca 1997."

Člen 2

Ta Uredba začne veljati sedmi dan po objavi v Uradnem listu Evropskih skupnosti.

Ta Uredba je v celoti zavezujoča in se neposredno uporablja v vseh Državah članicah.

V Bruslju, dne 29. oktobra 1996.

Za Komisijo

FRANZ FISCHLER

Član Komisije

[1] UL L 173, 6.7.1990, str. 1.

[2] UL L 289, 24.11.1993, str. 3.

[3] UL L 143, 7.6.1991, str. 11.

[4] UL L 134, 5.6.199--6, str. 9.
Uredba Komisije (ES) št. 465/96

z dne 14. marca 1996

o spremembi Uredbe (ES) št. 2898/95 o preverjanju skladnosti s standardi kakovosti za banane

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane [1], kakor je bila nazadnje spremenjena z Uredbo (ES) št. 3290/94 [2], in zlasti člena 4 Uredbe,

ker določa Uredba Komisije (ES) št. 2898/95 [3], da začnejo pravila v zvezi s preverjanjem skladnosti s standardi kakovosti za banane, določena z Uredbo Komisije (ES) št. 2257/94 [4], veljati 1. aprila 1996; ker bi bilo treba datum začetka veljavnosti preložiti zaradi lažjega izvajanja postopkov preverjanja in da bi se lahko do konca opravilo obveščanje trgovcev;

ker so ukrepi iz te uredbe v skladu z mnenjem Upravljalnega odbora za banane,

SPREJELA NASLEDNJO UREDBO:

Člen 1

V členu 9 Uredbe (ES) št. 2898/95 se "1. april 1996" nadomesti s "1. julij 1996".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. marca 1996

Za Komisijo

Franz Fischler

Član Komisije

[1] UL L 47, 25.2.1993, str. 1.

[2] UL L 349, 31.12.1994, str. 105.

[3] UL L 304, 16.12.1995, str. 17.

[4] UL L 245, 20.9.1994, str. 6.

--------------------------------------------------
Uredba Komisije (ES) št. 1756/96

z dne 10. septembra 1996

o spremembi Uredbe (ES) št. 1598/95 o določitvi podrobnih pravil za uporabo režimov dodatnih uvoznih dajatev v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga z mlekom in mlečnimi proizvodi [1], nazadnje spremenjene z Uredbo (ES) št. 1587/96 [2], in zlasti člena 15(4) Uredbe,

ker Priloga k Uredbi Komisije (ES) št. 1598/95 [3], spremenjena z Uredbo (ES) št. 2931/95 [4], velja le do 30. junija 1996; ker bi morali biti režimi stalni in rok ukinjen;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne izdelke,

SPREJELA NASLEDNJO UREDBO:

Člen 1

V Prilogi k Uredbi (ES) št. 1598/95 se črta besedilo "velja od 1. julija 1995 do 30. junija 1996".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. septembra 1996

Za Komisijo

Franz Fischler

Član Komisije

[1] UL L 148, 28.6.1968, str. 13.

[2] UL L 206, 16.8.1996, str. 21.

[3] UL L 151, 1.7.1995, str. 1.

[4] UL L 307, 20.12.1995, str. 10.
Uredba Komisije (ES) št. 89/97

z dne 20. januarja 1997

o spremembi Uredbe (EGS) št. 2454/93 o določbah za izvajanje Uredbe Sveta (EGS) št. 2913/92 o carinskem zakoniku Skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [1], kakor je bila nazadnje spremenjena z Uredbo (ES) št. 82/97 [2], in zlasti člena 249 Uredbe,

ker preverjanje neto mase, navedene v deklaracijah za sprostitev banan v prosti obtok, predstavlja težave tako glede metodologije kot tudi enotne uporabe; ker je zato treba natančneje opisati metode za določanje in preverjanje neto mase pri bananah;

ker so ukrepi, predvideni s to uredbo, v skladu z mnenjem Odbora za carinski zakonik,

SPREJELA NASLEDNJO UREDBO:

Člen 1

Uredba (EGS) št. 2454/93 [3] se spremeni, kot sledi:

1. Doda se naslednji člen:

"Člen 290a

Pregledi banan s tarifno oznako KN 08030019 morajo zaradi preverjanja neto mase pri uvozu zajemati vsaj 10 % vseh deklaracij na leto in na carinski urad.

Pregledi banan se opravijo ob sprostitvi v prosti obtok skladno s pravili iz Priloge 38b."

2. Vstavi se Priloga 38b:

"Priloga 38b

1. Zaradi uporabe člena 290a določi neto maso carinski urad, pri katerem je bila vložena deklaracija za sprostitev svežih banan v prosti obtok, na podlagi vzorcev enot embalaže za vsako vrsto embalaže in za vsak kraj porekla.

2. Enote embalaže, ki se tehtajo, morajo predstavljati reprezentativni vzorec deklaracije. Vsebovati morajo vsaj spodaj navedene količine:

Število deklariranih enot embalaže (po vrsti embalaže in po poreklu) | Število enot embalaže, ki se preverijo |

— do 400 | 5 |

— od 401 do 700 | 7 |

— od 701 do 1000 | 10 |

— od 1001 do 2000 | 13 |

— več kakor 2000 | 15 |

Če je celotni tovor predmet ene same carinske deklaracije, lahko carinski urad, razen pri sumu goljufije, opravi izračun neto mase na podlagi minimalnega vzorca 15 enot embalaže (iz enake vrste embalaže in istega porekla).

Neto masa se določi na naslednji način:

- po odpiranju najmanj ene enote embalaže se izračuna masa embalaže,

- masa embalaže velja za vso embalažo enake vrste in se odbije od mase vseh enot tehtane embalaže,

- povprečna masa na enoto embalaže za banane, ki se ugotovi na podlagi mase preverjenega vzorca, služi kot osnova za določanje neto mase banan, ki so predmet deklaracije."

Člen 2

Komisija ponovno preveri delež pregledov iz člena 1 pred 1. januarjem 1998.

Člen 3

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. februarja 1997.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. januarja 1997

Za Komisijo

Mario Monti

Član Komisije

[1] UL L 302, 19.10.1992, str. 1.

[2] UL L 17, 21.1.1997, str. 1.

[3] UL L 253, 11.10.1993, str. 1.

--------------------------------------------------
Uredba Komisije (ES) št. 2495/97

z dne 12. decembra 1997

o spremembi Uredbe (ES) št. 1460/96 o oblikovanju podrobnih pravil za izvajanje preferencialnih trgovinskih režimov za nekatero blago, ki je rezultat predelave kmetijskih proizvodov, kakor je določeno v členu 7 Direktive Sveta (ES) št. 3448/93

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih, ki se uporabljajo za nekatero blago, ki je rezultat predelave kmetijskih proizvodov [1] in zlasti prvega odstavka člena 8(3) Uredbe,

ker vzpostavlja člen 10 Uredbe Komisije (ES) št. 1460/96 z dne 25. julija 1996, o oblikovanju podrobna pravila za izvajanje preferencialnih trgovinskih ureditev za nekatero blago, ki je rezultat predelave kmetijskih proizvodov, kakor je določeno v členu 7 Uredbe Sveta (ES) št. 3448/93 [2], določa pravila za upravljanje tarifnih kvot;

ker je od sprejetja navedene uredbe, Uredba Komisije (EGS) št. 2454/93 z dne 2. julija 1993, o določbah za izvajanje Uredbe Sveta (EGS) št. 2913/92, o Carinskem zakoniku Skupnosti [3], kakor je bila nazadnje spremenjena z Uredbo (ES) št. 1427/97 [4], združila pravila o upravljanju tarifnih kvot, ki se uporabljajo po kronološkem vrstnem redu datumov sprejetja izjav o sprostitvi v prosti promet; ker je treba sedanje besedilo člena 10 Uredbe (ES) št. 1460/96 nadomestiti s sklicevanjem na člene od 308a do 308c uredbe (ES) št. 2454/93;

ker so ukrepi, ki jih določa ta uredba, skladni z mnenjem Upravljalnega odbora za horizontalna vprašanja o trgovini s predelanimi kmetijskimi proizvodi, ki niso navedeni v Prilogi II,

SPREJELA NASLEDNJO UREDBO:

Člen 1

Člen 10 Uredbe (ES) št. 1460/96 se nadomesti z naslednjim besedilom:

"Člen 10

Tarifne kvote, ki jih obravnava ta uredba, upravlja Komisija v skladu z določbami členov od 308a do 308c Uredbe Komisije (EGS) št. 2454/93 [5]

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. decembra 1997

Za Komisijo

Martin Bangemann

Član Komisije

[1] UL L 318, 20.12.1993, str. 18.

[2] UL L 187, 26.7.1996, str. 18.

[3] UL L 253, 11.10.1993, str. 1.

[4] UL L 196, 24.7.1997, str. 31.

[5] UL L 253, 11.10.1993, str. 1."

--------------------------------------------------
Uredba Komisije (ES) št. 931/97

z dne 26. maja 1997

o spremembi Uredbe (ES) št. 832/97 v zvezi z roki za vlaganje zahtevkov za pomoč v sektorju cvetličarstva

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2275/96 z dne 22. novembra 1996 o uvedbi posebnih ukrepov za žive rastline in cvetličarske proizvode [1], in zlasti člena 5 Uredbe,

ker Uredba Sveta (ES) št. 832/97 [2] določa podrobna pravila za uporabo Uredbe Sveta (ES) št. 2275/96 o uvedbi posebnih ukrepov za žive rastline in cvetličarske proizvode; ker ta pravila določajo roke za vlaganje zahtevkov v letu 1997; ker je treba te datume spremeniti zaradi upoštevanja pozne objave navedene uredbe;

ker so ukrepi, predvideni s to uredbo, v skladu z mnenjem Odbora za upravljanje z živimi rastlinami in cvetličarskimi izdelki,

SPREJELA NASLEDNJO UREDBO:

Člen 1

Uredba Komisije (ES) št. 832/97 se spremeni:

1. V drugem pododstavku člena 5(1) se datum "30. maj 1997" nadomesti z datumom "6. junij 1997",

2. V drugem stavku člena 5(2) se datum "21. junij 1997" nadomesti z datumom "28. junij 1997".

Člen 2

Uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. maja 1997

Za Komisijo

Franz Fischler

Član Komisije

[1] UL L 308, 29.11.1996, str. 7.

[2] UL L 119, 8.5.1997, str. 17.

--------------------------------------------------
UREDBA KOMISIJE (ES) št. 2268/97

z dne 14. novembra 1997

o prilagoditvi maksimalnega letnega ribolovnega napora za nekatera ribištva

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2027/95 z dne 15. junija 1995 o sistemu za vodenje ribolovnih naporov, povezanih z nekaterimi ribolovnimi območji in viri Skupnosti[1], in zlasti druge alinee člena 4 Uredbe,

ker druga alinea člena 4 Uredbe (ES) št. 2027/95 določa, da Komisija na zahtevo države članice sprejme ustrezne ukrepe, da lahko zadevna država članica izčrpa svoje ribolovne kvote v skladu s tretjim pododstavkom člena 6(2) Uredbe Sveta (ES) št. 685/95 z dne 27. marca 1995 o vodenju ribolovnih naporov, povezanih z nekaterimi ribolovnimi območji in viri Skupnosti[2];

ker je Nizozemska zaprosila Komisijo, da prilagodi maksimalni letni ribolovni napor, ki se dovoli njenim plovilom glede določenih kvot, ki so ji dodeljene v skladu z Uredbo Sveta (ES) št. 390/97 z dne 20. decembra 1996 o skupnem dovoljenem ulovu za določeni stalež rib in skupino staleža rib za leto 1997 ter določenih pogojih za njihov ulov[3], kakor je bila nazadnje spremenjena z Uredbo (ES) št. 1974/97[4];

ker ta uredba začne veljati takoj, da bi Nizozemska lahko izčrpala svojo ribolovno kvoto;

ker so ukrepi iz te uredbe v skladu z mnenjem Upravljalnega odbora za ribištvo in ribogojstvo,

SPREJELA NASLEDNJO UREDBO:

Člen 1

Maksimalni letni ribolovni napor Kraljevine Nizozemske za pridnene vrste z uporabo vlečnega ribolovnega orodja, kot navaja Priloga I k Uredbi (ES) št. 2027/95, se spremeni, kakor določa priloga k tej uredbi.

Člen 2

Ta Uredba začne veljati na dan po njeni objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. novembra 1997

Za Komisijo

Emma BONINO

Članica Komisije

PRILOGA

Ribolov Ribolovni napor

Ribolovno orodje Ciljne živalske vrste Območje ICES ali Cecaf NL

"Vlečno ribolovno orodje Pridnene vrste V b (1), VI, VII, VIII, IX, X in Cecaf 34.1.1, 34.1.2, 34.2.0 ***INSERT NUMBERS****

Od katerih V b (1), VI Od katerih: (**)

VII Od katerih: (**) VII a VII f (2)

VIII a, VIII b, VII d

VIII c, VIII e, IX, X in Cecaf 34.1.1, 34.1.2 in 34.2.0 Od katerih: VIII c, VIII e, IX (3) IX (4) X (4) Cecaf 34.1.1. (3) Cecaf 34.1.2. (3) Cecaf 34.2.0 (3) Cecaf 34.1.1 (4) Cecaf 34.1.2 (4) Cecaf 34.2.0 (4)

(*) Izraženo v tisočih kW x ribolovni dnevi. (**) Območje, ki ga določa člen 3(5) Uredbe (ES) št. 685/95. Ribolovni napor za to območje tako z vlečnim ribolovnim orodjem kot tudi s pritrjenim ribiškim orodjem. (1) Razen v primeru voda, ki so pod suverenostjo/jurisdikcijo Ferskih otokov in Islandije. (2) Severno od 50 30' N. (3) Samo v vodah pod suverenostjo/jurisdikcijo Španije. (4) Samo v vodah pod suverenostjo/jurisdikcijo Portugalske."

[1] UL L 199, 24.8.1995, str. 1.

[2] UL L 71, 31.3.1995, str. 5.

[3] UL L 66, 6.3.1997, str. 1.

[4] UL L 278, 11.10.1997, str. 1.
Uredba Sveta (ES) št. 374/98

z dne 12. februarja 1998

o spremembi členov 6 in 9 Uredbe (ES) št. 1172/95 o statističnih podatkih v zvezi z blagovno menjavo Skupnosti in njenih držav članic z državami nečlanicami

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker je po spremembi statističnega ozemlja Skupnosti na dan 1. januarja 1997 z Uredbo (ES) št. 476/97 [1], s katero se spremeni Uredba (ES) št. 1172/95 [2], treba sklicevanja na prejšnje opredelitve statističnega ozemlja črtati; ker je zato treba spremeniti člen 6(1) Uredbe (ES) št. 1172/95;

ker bo od 1. januarja 1999 nomenklaturo držav, ki se trenutno uporablja za statistične podatke v zvezi z blagovno menjavo, nadomestila črkovna nomenklatura, ki temelji na standardu ISO dvočrkovna šifra (alfa-2); ker morajo, v tem novem kontekstu in zaradi uskladitve, vse države članice uporabljati enako nomenklaturo pri pripravljanju statističnih podatkov in posredovanju le-teh Eurostatu, Statističnemu uradu Evropskih skupnosti; ker je zato treba spremeniti člen 9 Uredbe (ES) št. 1172/95 tako, da se črta možnost, da države članice v fazi zbiranja podatkov uporabljajo druge nomenklature držav,

SPREJEL NASLEDNJO UREDBO:

Člen 1

Uredba št. 1172/95 (ES) se spremeni:

1. v členu 6(1):

(a) v pododstavku (a) se črta druga alinea;

(b) v pododstavku (b) se črta tretja alinea;

(c) pododstavek (c) se nadomesti z naslednjim:

"(c) blago, navedeno v členu 4(1), drugi pododstavek.";

2. v členu 9:

(a) odstavek 2 se nadomesti z naslednjim:

"2. Kodna številka, določena v nomenklaturi držav iz odstavka 1, mora biti navedena za vsako državo.";

(b) odstavek 3 se črta.

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Člen 1(2) se uporablja od 1. januarja 1999.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. februarja 1998

Za Svet

Predsednik

J. Battle

[1] UL L 75, 15.3.1997, str. 1.

[2] UL L 118, 25.5.1995, str. 10.

--------------------------------------------------